b'\n_START_ARTICLE_\nTheodoros Zagorakis\n_START_SECTION_\nLandshold\n_START_PARAGRAPH_\nZagorakis spillede i \xc3\xa5rene mellem 1994 og 2007 hele 120 kampe for Gr\xc3\xa6kenlands landshold, hvori han scorede tre m\xc3\xa5l; Han har dermed rekorden for flest landskampe i Gr\xc3\xa6kenland. Han var anf\xc3\xb8rer for holdet der ved EM i 2004 i Portugal blev europamestre efter finalesejr over v\xc3\xa6rtsnationen. Efter finalen blev han desuden k\xc3\xa5ret til turneringens bedste spiller. Han deltog desuden ved Confederations Cup 2005 i Tyskland.'